Au rasunat focuri de arma in toiul noptii pe unul dintre bulevardele Capitalei. Politistii de la Brigada Rutiera au folosit pistoalele din dotare, dupa ce un tanar a incercat sa scape de filtru si l-a tarat cu masina pe agentul care ii ceruse actele.

Ce a urmat intrece orice imaginatie. Chit ca nu era baut, soferul a refuzat vehement sa coopereze. Ba mai mult, s-a ferecat in masina si a inceput sa faca gesturi dintre cele mai obscene.

Cand in sfarsit s-a calmat, a fost retinut si dus la audieri, unde a aflat ca este cercetat pentru tentativa de omor, ultraj si distrugere.

Roni Herscovici, tanarul care se afla la volan, s-ar fi plans ca este deprimat dupa ce l-a parasit iubita. Ulterior, anchetatorii ca descoperit ca este fiul unuia dintre cei mai mari traficanti de droguri capturati la Bucuresti in anii 2000. Carol Herscovici fusese prins cu 66 de mii de pastile de ecsatsy care urmau sa ajunga pe piata din New York si Los Angeles.

Desfasurarea evenimentelor de sambata, livetext:

UPDATE 19:40 Dupa mai multe ore de audieri la Serviciul Omoruri din cadrul Politiei Capitalei, tanarul cercetat pentru tentativa de omor, ultraj si distrugere a fost retinut, sambata seara, pentru 24 de ore de Parchetul de pe langa Tribunalul Bucuresti.

Barbatul de 22 de ani urmeaza sa fie prezentat unui judecator de drepturi si libertati de la Tribunalul Bucuresti, cu propunere de arestare preventiva, potrivit News.ro.

UPDATE 17:20 Tanarul care a tarat un politist cu masina dupa ce a trecut pe rosu si a refuzat sa prezinte documentele cerute este audiat, sambata, la Serviciul Omoruri din cadrul Politiei Capitalei, fiind cercetat pentru tentativa de omor, ultraj si distrugere, au declarat surse judiciare, pentru News.ro.

Aceleasi surse au mai aratat ca politistul tarat cu masina de tanar a suferit fracturi la mai multe degete.

UPDATE 14:40 Tanarul a declarat la audieri ca era suparat fiindca tocmai se certase cu iubita lui. El este fiul unui traficant israelian de droguri, Carol Herscovici, arestat in 2001 in timp ce transporta peste 1.000 de pastile de Ecstasy, dar a fost crescut de un om de afaceri israelian care administreaza mai multe mall-uri din Romania. Cand a fost oprit de politie, tanarul si-a sunat tatal adoptiv si i-a spus ca este agresat de politie.

UPDATE 12:55 Politistul ranit a fost externat din spital. Agentul are 50 de ani si lucra de 25 de ani in politie. Are 3 copii, dintre care unul este student acum, la academia de politie.

Scene desprinse parca din jocurile GTA sau NFS Most Wanted s-au desfasurat in jurul orei 5 dimineata pe bulevardul Ion Mihalache, in zona pietei Domenii. Un barbat de 22 de ani aflat la volanul unui Porsche a fost oprit de politisti, dupa ce a lovit cu masina un agent de politie.

Barbatul a refuzat insa sa se dea jos din bolid. Mai mult, a incercat sa si fuga dand cu spatele, prilej cu care a tamponat masinile politiei care il blocau. Apoi, in timp ce agentii incercau sa-l covinga sa iasa, si-a desfacut pantalonii si le- aratat penisul. A facut, de asemenea, gesturi obscene.

Tot incidentul a fost filmat de pilotul de drift Radu Vaduva, care a postat imaginile pe Facebook.

Oamenii legii l-au inconjurat, la randul lor, cu masinile, dar barbatul nu a coborat din bolid, in ciuda somatiilor politistilor. Agentii au inceput atunci sa traga cu armele.

;

In cele din urma, soferul s-a dat jos. Agentii l-au pus sa se intinda pe asfalt, i-au pus catusele si l-au dus la sectie.

COMUNICATUL POLITIEI

"In aceasta dimineata (sambata, n.r.) in jurul orei 3.00, un echipaj al Politiei Rutiere a observat un conducator auto care a patruns in intersectie la culoarea rosie a semaforului. In pofida faptului ca a fost efectuat semnalul regulamentar de oprire, acesta a continuat deplasarea", arata reprezentantii Politiei Capitalei. Ei mai spun ca, atunci cand, in sfarsit, a oprit, iar agentul de politie rutiere i-a solicitat documentele, soferul a devenit agresiv verbal si a demarat avand politistul agatat de oglinda retrovizoare si de centura de siguranta.

Colegul politistului, aflat la volanul masinii de serviciu, a plecat imediat in urmarirea soferului. Politistul care solicitase documentele a reusit sa sara de pe masina dupa aproximativ 20 de metri, precizeaza Politia Capitalei. El a fost ranit si a fost transportat la spital pentru ingrijiri de specialitate.

In acest timp, colegul politistului a solicitat sprijin din partea altor echipaje aflate in zona, care au reusit sa blocheze autoturismul. "Conducatorul auto a refuzat sa coboare, ba, mai mult, s-a blocat in masina. La fata locului au sosit foarte repede persoane din familia soiferului, care, cu o cheie de rezerva, au deschis portbagajul masinii", mai arata reprezentantii Politiei.

Ei adauga ca, in vederea imobilizarii soferului, a fost folosit un spray iritant lacrimogen, dar fara succes, deoarece barbatul a demarat, lovind doua autospeciale care il blocau. "Pentru imobilizarea lui, dupa ce a lovit autospecialele, s-a utilizat si armamentul din dotare, fiind trase trei focuri de arma", explica politistii, precizand ca nimeni nu a fost ranit.

Intr-un final, soferul a fost imobilizat si dus la sediul Brigazii Rutere pentru audieri. Cazul a fost preluat de Serviciul Omoruri din cadrul Politiei Capitalei, care efectueaza cercetari sub coordonarea unui procuror din cadrul Parchetului de pe langa Tribunalul Bucuresti.